Swine Flu หรือไข้หวัดหมู ส่งผลกระทบต่อเศรษฐกิจของเม็กซิโกอย่างไรบ้าง?
ขณะที่เจ้าหน้าที่ในเม็กซิโกกำลังทำงานหนัก เพื่อควบคุมการแพร่ระบาดของ Swine Flu หรือไข้หวัดหมูนั้น มีความวิตกกันเกี่ยวกับผลกระทบทางเศรษฐ
ขณะเดียวกันบรรดานักเศรษฐศาสตร์ และอุตสาหกรรมชั้นนำในเอเชียก็กำลังจับตาดูสถานการณ์เกี่ยวกับSwineFlu อย่างใกล้ชิด ด้วยเกรงว่าหากมีการแพร่ระบาดอย่างที่เคยเกิดโรค SARSหรือโรคระบบทางเดินหายใจร้ายแรงในเอเชียเมื่อปี 2546 แล้วละก็เศรษฐกิจในเอเชียก็จะยิ่งซ้ำร้ายหนักมากขึ้นไปอีก วันหนึ่งๆมีคนเดินเท้าและอาศัยรถยนตร์ข้ามแดนไปมา ระหว่างสหรัฐกับเม็กซิโกหลายพันคนและมีการขนส่งผลิตภัณฑ์ต่างๆ ทางรถบรรทุกและรถไฟเป็นมูลค่าหลายล้านดอลลาร์ ปี่ที่แล้ว การค้าข้ามแดนระหว่างประเทศทั้งสองมีมูลค่าถึง293,000 ล้านดอลลาร์ เจ้าหน้าที่ของทั้งเม็กซิโกกับสหรัฐกำลังวิตกกันว่าการแพร่ระบาดของไข้หวัดใหญ่ H1N1 ที่เรียกกันง่ายๆ ว่า SwineFlu หรอไข้หวัดหมู อาจเป็นอุปสรรคต่อการข้ามแดน ระหว่างประเทศทั้งสองซึ่งจะมีการตรวจตราเข้มงวดกวดขันยิ่งขึ้น และความล่าช้าในการข้ามแดนอาจมีผลกระทบต่อการค้าพานิชย์ของประเทศทั้งสองได้ เจ้าหน้าที่ของเม็กซิโก และของสหรัฐกำลังทำงานร่วมกันในการจัดการกับความฉุกเฉินในเรื่อง Swine Flu โดยที่ไม่ให้มีผลกระทบดังกล่าว การแพร่ระบาดของ Swine Flu ในเม็กซิโกเกิดขึ้น ในช่วงเวลาที่ประเทศนี้กำลังดิ้นรนต่อสู้กับผลกระทบของภาวะเศรษฐกิจถดถอยทั่วโลกและการสูญเสียนักท่องเที่ยวเนื่องจากเหตุการณ์รุนแรงเกี่ยวเนื่องกับการค้ายาเสพติดในเมืองต่างๆและพอเกิดSwineFlu ขึ้นมา บริษัทเดินเรือท่องเที่ยวระงับการแวะจอดตามเมืองท่าต่างๆของเม็กซิโก บางประเทศอย่าง คิวบาและอาร์เจนตินา ระงับเที่ยวบินไปยังเม็กซิโก คนอเมริกันจำนวนมากยกเลิกการเดินทางไปพักผ่อนตามเมืองตากอากาศชายทะเลในประเทศนั้นทำให้เม็กซิโกตกอยู่ในภาวะเสี่ยง ต่อการสูญเสียรายได้มากมายจากการท่องเที่ยว นอกจากนั้นเศรษฐกิจของเม็กซิโก ก็กำลังถูกกระทบกระเทือนจากการปิดโรงเรียน โบสถ์ ภัตตาคารบาร์ ไนท์คลับ การบันเทิง การแข่งกีฬาต่างๆ บรรดาเจ้าของกิจการและลูกจ้างกำลังประท้วงว่ามาตรการควบคุม Swine Flu กำลังทำให้พวกเขาทำมาหาเลี้ยงชีพไม่ได้ ส่วนในเอเชียนักเศรษฐศาสตร์และนักอุตสาหกรรมระดับผู้บริหาร เกรงกันว่าถ้าหากเกิดการแพร่ระบาดของ Swine Flu ขึ้นมาในเอเชีย ความเสียหายทางเศรษฐกิจอาจร้ายแรง ยิ่งกว่าเมื่อครั้งที่เกิดโรคSARS หรือโรคระบบทางเดินหายใจร้ายแรงเมื่อปี2546 ตอนนั้นโรค SARS ทำให้คนเสียชีวิตเกือบ 800 คนซึ่งเป็นคนในฮ่องกง 299 คน กิจกรรมต่างๆ ในฮ่องกงหยุดชงักขณะที่เจ้าหน้าที่พยายามหยุดยั้งการแพร่ระบาด นักเศรษฐศาสตร์ที่ศูนย์วิจัยเศรษฐกิจในฮ่องกงกล่าวว่ามีความวิตกเกี่ยวกับ SwineFlu มากกว่า SARSเพราะลักษณะการติดต่อแพร่เชื้อ ที่ติดต่อจากคนถึงคนขณะที่มีการเดินทางกันมากขึ้นและการเดินทางรวดเร็วขึ้นหากระดับการแพร่ระบาดร้ายแรงขึ้น เศรษฐกิจทุกอย่างก็จะถูกกระทบเทือน จะมีการห้ามการเดินทางคนจะหยุดออกไปซื้อของ การค้าจะหยุดชงัก และการข้ามแดนจะถูกจำกัด ขณะนี้ เจ้าหน้าที่สาธารณสุขในประเทศต่างๆในเอเชียกำลังใช้มาตรการป้องกัน และควบคุมโรคที่เคยใช้เมื่อคราวเกิดโรค SARS และไข้หวัดนก ในการเตรียมรับมือกับ Swine Flu